cyanic-selkie/wikianc huggingface dataset:
Kyrre Fritzner
Kyrre Stenby Fritzner (født 1. april 1968 i Oslo) er en norsk musiker, sanger, gitarist, keyboardist, trommeslager, plateprodusent og låtskriver. Han er mest kjent som plateprodusent og live-medlem i de norske rockebandene CC Cowboys fra 2009 og deLillos (var med å skrive «Neste sommer») og var korist for Paul McCartney under Nobelkonserten i 2007. Han har også vært aktiv selv som musiker med band som Uncle Sam's Wig-Wam Party, The Rambelins, Young Neils, Vidunderbarna og Everest. Han er sønnen til Cotty Stenby. I 2017 fikk han Gammleng-prisen i klassen studiomusiker.
Uncle Sam's Wig-Wam Party
Album
Album
Singler
Martin Su Yao-wen
Martin Su Yao-wen 蘇耀文 (født 9. november 1959 i Kaohsiung på Taiwan) er katolsk biskop av Taichung på Taiwan.
Han ble presteviet den 8. juni 1989 for Taichung. Han ble utnevnt til biskop av Taichung 25. juni 2007 og ble bispeviet 25. september samme år.
Daniel Suhonen
Daniel Suhonen (født 18. april 1979) er en svensk redaktør og forfatter, politisk hjemmehørende på venstresiden i svensk sosialdemokrati.
Suhonen vokste opp i Västertorp i Stockholm. Han studerte ved Stockholms universitet.
Suhonen har også vært styreleder i Stockholms Stadsteater. I 2011 var han uoffisiell taleskriver for Håkan Juholt da denne var partileder for Sveriges socialdemokratiska arbetareparti.
Han var fra 2011 til 2013 sjefredaktør i det sosialdemokratiske idé- og debattidsskriftet Tiden. I 2013 ble han sjef for den svenske tankesmia Katalys.
I oktober 2014 ga Suhonen ut boka Partiledaren som klev in i kylan, der han hevdet at det var konspirasjoner innen partitoppen som tvang Håkan Juholt bort fra partilederstillingen hos socialdemokraterna.
Reidar Thomassen
Thomassen debuterte litterært med romanen Konfrontasjonen i 1969. Boken fikk Bokhandelens debutantpris samme år. Foruten romaner, novellesamlinger og en barnebok har han også skrevet TV-serier for NRK. Thomassen forfattet som Richard Macker flere episoder i den klassiske norske krimserien Helmer og Sigurdson på midten av 1970-tallet. Seriens 1976-sesong Farlig yrke var en dramatisering i 3 episoder av romanen Sekretærene som forsvant. Saken Ruth Vang (1981), også den i tre episoder, var skrevet direkte for serien.
Bompengefinansierte veier i Norge
Denne oversikten lister opp bompengefinansierte veier i Norge.
Bompengefinansierte veier er delvis finansiert av offentlige myndigheter, delvis av brukerne gjennom betaling av bompenger. I 2019 var statens inntekter fra bompenger 11 718 millioner (2020-)kroner. En bomring består av flere bomveier inn mot et avgrenset område, som oftest et bysentrum. En del områder har rushtidsavgift på bomringene, blant annet Trondheim (innført i 2010), Kristiansand (innført i 2013), Bergen (innført i 2016), Grenland og Oslo (innført i 2017). Den 16. juni 2017 vedtok Stortinget lovendringer til fordel for miljødifferensierte bomsatser. Lovendringene trådte i kraft 1. oktober 2017, og miljødifferensierte bomsatser ble umiddelbart innført i Oslo. I bomringen i Bergen ble miljøfifferensierte bomsatser innført 1. juni 2018.
Bompengereform
Regjeringen Solberg foreslo i 2015 en bompengereform, som siden ble vedtatt av Stortinget. Reformen hadde fire komponenter:
Bompengeselskaper
Som følge av bompengereformen fra 2015 ble det opprettet fem regionale bompengeselskap, eid av fylkeskommunene:
Rabatter
Gjennom behandlingen av Prop. 1 S Tillegg 2/ Innst. 13 S (2015–2016) sluttet Stortinget seg til regjeringens forslag om å innføre et nytt takst- og rabattsystem for bompengeprosjekter. I det nye systemet er rabatter standardisert og lokale særordninger fjernet. Omleggingen innebar en betydelig forenkling av systemet og lik struktur i stadig flere bompengeanlegg. Innføringen av et standardisert rabattsystem innebar at tilleggsavtaler for å oppnå lokal rabatt skulle avvikles, og at den generelle brikkerabatten skulle øke fra 10 til 20 %. Alle passerende kjøretøy i takstgruppe 1 med gyldig brikke skulle få 20 % rabatt, og det skulle ikke gis rabatt til takstgruppe 2.
Prop. 87 S (2017-2018) og lokale vedtak ga føringer om at stadig flere bompengeanlegg skulle innføre bompengeavgift for nullutslippskjøretøy i takstgruppe 1 tilsvarende til 50 pst. av ordinær bompengetakst fratrukket rabatt (for eksempel, om taksten er 10 kr betaler man 8 kr med gyldig avtale. Nullutslippskjøretøy er fellesbetegnelse for elbiler og hydrogenbiler. Endringen ville innebære at nullutslippskjøretøy ville betale max 4 kr). Nullutslippskjøretøy i takstgruppe 2 skulle inntil videre ikke betale bompenger. Beta­ling av bompenger som nullutslippskjøretøy forutsetter bombrikke og gyldig avtale. Uten bombrikke og gyldig avtale skulle nullutslippskjøretøy bli belastet ordinær takst på lik linje med andre kjøretøy.
I bypakker med miljødifferensierte takster (per 2018 kun bomringen i Bergen og bomringen i Oslo og Akerhus) var passeringene per 2018 priset etter hvilken type bil man kjører, og takstene for nullutslippskjøretøy kunne da settes til mellom 0 og 50 prosent av takstene for bensindrevne kjøretøy i takstgruppe 1, og i forhold til kjøretøy med Euro VI motorer i takstgruppe 2. I tillegg fikk man i 2018 brikkerabatt på 20 prosent med gyldig avtale og brikke. I mange anlegg er det et tak på 30–70 passeringer per måned. De som har avtale trenger ikke å betale flere enn det. Det er i en del anlegg også en timesregel, kun betaling av en passering per time og kjøretøy.
Private bomveier
Det eksisterer mange flere private bomveier.
Ferjesamband med bompengeinnkreving
Følgende ferjesamband har bompengeinnkreving i form av et bompengepåslag på ferjebilletten. I mange ferjesamband uten bompengeinnkreving kan ferjebilletten også betales med AutoPASS via konseptet AutoPASS for ferje. AutoPASS-kunder med gyldig brikke, men uten egen AutoPASS-ferjekonto, får 10% rabatt på samband inkludert i ordningen som tilbyr betaling med brikke. AutoPASS-ferjekonto håndterer alle ferjetransaksjoner, uavhengig av om det betales med brikke eller AutoPASS-ferjekort. Ved å betale inn et forskuddsbeløp, får privatkunder 50% rabatt og firmakunder 40% rabatt.
Fremtidige bomstrekninger
Det er vedtatt bompenger for følgende nye bomringer som åpner i løpet av den nærmeste tiden, og offentlige veistrekninger som er under bygging. Utvidelser av eksisterende bomringer og bomveier er listet i tabellene over.
Bomringer
Enkelte fjernede bomstasjoner er ikke oppført.
Havok Physics
Havok Physics, ofte omtalt som bare Havok, er en mellomvare-fysikkmotor utviklet av det irske selskapet Havok, som ble oppkjøpt av Microsoft i 2015 etter å ha vært eid av Intel siden 2007. Det er spesielt laget for videospill ved å legge til rette for kommunikasjon mellom objekter eller andre karakterer i sanntid. Ved å benytte dynamisk simulering, åpner Havok for mer realistiske verdener og animasjoner, som for eksempel ragdoll-fysikk. Selskapet har også sluppet Havok Animation og Havok FX, som bruker Shader Model 3.0 på spillernes GPU'er for å få til ulike effekter som for eksempel røyk.
Støttede plattformer
Versjon 1.0 av Havok-SDK'en ble første gang vist frem på Game Developers Conference (GDC) i 2000. Siden den gang har den utviklet seg til å bli flere forskjellige programmer, men hovedsakelig Havok Physics 4. Denne ble sluppet i juli, 2006. Kildekoden til motoren blir distribuert via lisensiering, og det er foreløpig bekreftet at den virker på Microsoft's Windows, Xbox og Xbox 360, Nintendo's GameCube og Wii, Sony's PlayStation 2, PlayStation 3 og PlayStation Portable, Apple's Mac OS X og på Linux. Selve motoren er skrevet i C/C++, og er derfor mulig å portere til ethvert system som har en kompatibel kompilator tilgjengelig.
Bruk
Siden SDK'ens utgivelse i 2000 har den blitt brukt i mer enn 150 videospill. De fleste av disse spillene er førstepersons skytespill, men motoren har også blitt benyttet i andre sjangre, som for eksempel i sanntidsstrategi-spillet Company of Heroes, og i Blizzard Entertainment's StarCraft II. Havok finnes også i Autodesk Media & Entertainment's 3D Studio Max som en medfølgende plug-in. En plug-in for Autodesk's animasjonsprogramvare Maya er også tilgjengelig.
Konkurranse
Havok's største konkurrent på markedet er AGEIA, utviklerne av PhysX-SDK'en og PPU'en (physics processing unit). Tanken bak PPU'en er å hjelpe CPU'en med oppgaver som omhandler fysikk, omtrent slik en GPU hjelper til med 3D- og video-utregninger. Havok har ikke en tilsvarende maskinvare-komponent til deres SDK, men selskapet lager et spesialisert sett kalt Havok FX som bruker GPU'ene på ATI og NVIDIA sine videokort til fysikk-utregninger.
Jondalen
Jondalen er et dalføre nordvest i Kongsberg kommune. Dalen er 15 km lang, og strekker seg vestover mot Telemark fra Lågen fem kilometer nord for Kongsberg. Jondalselva renner gjennom Jondalen.
Ved kommunereformen 1. januar 1964 ble Flesbergs og Gransherads deler av Jondalen slått sammen med bykommunen og Øvre Sandsvær og Ytre Sandsvær til den nye Kongsberg kommune.
Fylkesvei 37 går gjennom dalen. På nordsiden av Jondalselva går Bjørnholtveien og veien Bromyr. På sørsiden har man også Jondalsveien og Dokkagrenda.
Myloxena
Myloxena er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Theocerus
Theocerus er en slekt av små, rødlige eller brunlige køllebiller, der mange av artene er knyttet til maur.
Myloxena
Utseende
Små til middelsstore (9–15 millimeter), kort ovale, lysbrune, sterkt hårete oldenborrer. Oversiden er kledt med fine, lange, lyse hår. Hannens antenner har tre smale antenneblader.
Utbredelse
Slekten er bare kjent fra Argentina.
Theocerus
Utseende
En liten, brunrød køllebille. Antennene er ganske korte og klubbeformede. Hode og pronotum er dypt punkterte, ganske knudrete. Dekkvingene er litt utvidet bakover med skarpe, opphøyde lengderibber (fem på hver dekkvinge). -->
Nanchang-Jiujiang intercity høyhastighetsjernbane
Nanchang-Jiujiang intercity høyhastighetsjernbane (kinesisk: 昌九城际铁路) er en høyhastighets togstrekning i Folkerepublikken Kina. Den løper fra Nanchang til Jiujiang i provinsen Jiangxi.
Theocerus
Levevis
Sannsynligvis er alle medlemmene i gruppen Clavigeritae knyttet til maur (de er myrmekofiler). På bakkroppen har billen noen hårtufser som skiller ut et stoff som maurene er svært glade i – det har neppe noen næringsverdi, men kan kanskje fungere som et rusmiddel. Maurene slikker i seg stoffet fra hårtufsene. Skulle maurkolonien bli forstyrret, for eksempel hvis man løfter opp steinen de lever under, bærer maurarbeiderne billene i sikkerhet sammen med koloniens larver og pupper.
Utbredelse
Arten lever på Madagaskar.
John Baptist Tseng Chien-tsi
John Baptist Tseng Chien-tsi (født 11. desember 1942 i Chipen) er katolsk hjelpebiskop i Hwalien på Taiwan.
Han ble presteviet den 21. mars 1972 for Hwalien. Han ble utnevnt til hjelpebiskop i Hwalien 22. mai 1998 og ble bispeviet 29. august samme år.
Coarazuphium
Coarazuphium er en slekt av billene i delgruppen (underfamilien) Dryptinae i familiegruppen løpebiller.
Utseende
Små, spinkle, blanke, blekt brungule løpebiller med reduserte fasettøyne. De er blinde, men har noen lange, følsomme børster på dekkvingene. Hodet er rundet, pronotum forholdsvis lite og hjerteformet.
Levevis
Artene lever i huler, i fullstendig mørke.
Utbredelse
Slekten er utbredt i Sør-Amerika.
Elise Stenersen
Elise Cathrine Stenersen (født 11. oktober 1894 i Kristiania, død 14. oktober 1977 i Oslo ) var en norsk redaktør, disponent og oversetter.
Liv og virke
Elise Stenersen tok examen artium i 1913. Hun ble i 1919 ansatt i A. S. Bladkompaniet som Kristoffer Aamots redaksjonssekretær og oversetter. Der var hun i perioden 1919 til 1959 redaktør for Ukemagasinet (opprinnelig Norske Hjem). Parallelt var hun også redaktør for flere andre blader, blant andre Speilet, og samlet og redigerte flere visebøker.
Stenersen utfoldet en omfattende reisevirksomhet i forbindelse med arbeidet. Hun besøkte de fleste land i Europa, i tillegg til USA og Egypt.
Familie
Elise Stenersen var datter av professor Laurentius Borchsenius Stenersen (1843–1921) og Agnes Hallager (1860–1935). Hun forble ugift.
Bygdebok
Bygdebok er en betegnelse som brukes om bokutgivelser som beskriver én eller flere bygders historie og befolkning. Norske bygdebøker har som regel blitt utgitt i regi av eller i samarbeid med kommunen.
Bygdeboka kan deles inn i tre hovedkategorier, og mange bygdebokverk inneholder bind med flere av typene:
Jim Sasser
James Ralph Sasser (født 30. september 1936 i Memphis i Tennessee i USA) er en amerikansk demokratisk politiker og diplomat. Han representerte delstaten Tennessee i USAs senat 1977–1995. Han var USAs ambassadør i Folkerepublikken Kina 1995-1999.
Sasser beseiret John Jay Hooker i demokratenes primærvalg før senatsvalget i 1976. I selve senatsvalget vant han over den sittende senator Bill Brock. I 1982s senatsvalg beseiret Sasser kongressrepresentanten Robin Beard. Seks år senere var republikaneren Bill Andersen sjanseløs mot Sasser.
Sasser var ordfører for senatets budsjettkomite 1989-1995. Han var i 1994 kandidat for gjenvalg nok en gang, men tapte for republikaneren Bill Frist. Etter tapet utnevnte USAs president Bill Clinton Sasser til ambassadør i Kina.
Tore Tingvold Petersen
Tore Tingvold Petersen (født 9. juli 1954 i Trondheim) er en norsk historiker.
Etter oppvekst og grunnleggende studier i Trondheim, reiste Petersen til USA, hvor han i 1986 fikk en PhD-grad på et arbeid om USA og avkolonialiseringsprosessen i Storbritannia og Frankrike. Etter retur til Norge arbeidet Petersen i en tiårsperiode på midlertidige kontrakter ved Dronning Mauds minne og Universitetet i Trondheim, før han i 1997 ble fast ansatt som førsteamanuensis ved Institutt for historie og klassiske fag, NTNU. I 2004 ble han etter søknad vurdert som professorkompetent.
Petersens forskning faller innenfor feltet diplomatic history, hvor han særlig har arbeidet med tema som belyser forholdet mellom USA, Storbritannia og Midtøsten. Han ble utnevnt til æresprofessor ved Durham University i 2019.
Vågsbygd skole
Vågsbygd skole er en grunnskole ved Auglandsbukta i bydelen Vågsbygd, som ligger sørvest i Kristiansand. Skolen ligger ikke langt fra Vågsbygd kirke, og ble bygd i 1937. Skolens røtter går derimot tilbake til 1850-årene, og den har stått både på Kjos og Augland. Dagens skolebygg fra 1937 ble utvidet i 1954. Skolen har et flygel skjenket av Kirsten Flagstad.
Skolen er slått sammen med Åsane skole, og har nå to avdelinger, Augland og Åsane, der Åsane kun har 1-3 trinn.
Vågsbygd skole hadde skoleåret 2017/2018 517 elever på barnetrinnet, 1-7. klasse. Skolen har (2018) 36 lærere, og rektor er Ellinor Aas.
Blokkebærkveldvikler
Blokkebærkveldvikler (Epinotia gimmerthaliana) er en sommerfugl i gruppen av viklere (Tortricidae).
Utseende
En liten (vingespenn 11-13 millimeter) vikler. Forvingene har seks omtrent like brede tverrbånd, tre rødbrune og tre grå. Bakvingen er lysbrun.
Levevis
Larven lever mellom sammenspundne blader av blokkebær (Vaccinium uliginosum). De voksne viklerne flyr i juli.
Arthur Rinderknech
Arthur Rinderknech (født 23. juli 1995) er en fransk profesjonell tennisspiller.
Han har nådd 2. runde i Grand Slam-sammenheng ved to anledninger.
Territorialprelaturet Klaipėda
I motsetning til resten av Litauen, som er overveiende romersk-katolsk, var befolkningen i Memelland, som flertallet i Øst-Preussen, hovedsakelig protestantisk. I 1940 var således bare 12 000 (7 %) av innbyggerne katolsk. Per 1990 var tallet tidoblet, i all hovedsak grunnet utflytting (inkl. flykt og deportasjoner etter andre verdenskrig) av den gamle befolkningen og innflytting av katolske litauere.
Etter Litauens andre statlige uavhengighet i 1991 ble territorialprelaturet opphevet og innlemmet i Telšiai bispedømme.
Hypolampsis
Hypolampsis er en slekt av biller som tilhører familiegruppen bladbiller (Chrysomelidae).
Utseende
Middelsstore, avlange, halvmatte, gulrøde til mørkbrunlige jordlopper. Bakbeina er utviklet til hoppebein med tykke lår.
Levevis
Både larvene og de voksne (imago) billene lever av å spise blad på næringsplanten, som gjerne er fra familien Buddlejaceae.
Guro Angell Gimse
Guro Angell Gimse  (født 20. juli 1971) er en norsk politiker (H) fra Melhus. Hun har vært innvalgt både i Melhus kommunestyre og i Sør-Trøndelag fylkesting og vararepresentant til Stortinget. Hun var fast møtende vara på Stortinget da Linda Hofstad Helleland var statsråd i Erna Solbergs regjering, og statssekretær i Arbeids- og sosialdepartementet under Anniken Hauglie.
Utdannelse og arbeid i politi og konfliktråd
Gimse er utdannet politi og har hatt ulike roller i politiet i til sammen 17 år. Hun har vært politibetjent i Oslo og lensmannsbetjent ved Skaun lensmannskontor, og ble i 2006 politioverbetjent ved Sør-Trøndelag politidistrikt med ansvar for distriktets håndtering av vold i nære relasjoner.
Politisk virke
Gimse har hatt flere politiske verv, blant annet var hun fra 2013 leder av Kvinneforum i Sør-Trøndelag Høyre, og fra 2017 leder av Kvinneforum i Trøndelag Høyre. I 2014 ble hun styremedlem i Høyres kvinneforum på nasjonalt nivå. Høsten 2018 ble hun nestleder i kvinneforumet, og fungerte som forumets leder fram til sommeren 2019. I 2020 ble hun leder i det nasjonale forumet og medlem av Høyres arbeidsutvalg samt sentralstyre.
Gimse ble innvalgt i Sør-Trøndelag fylkesting i 2011. Fra 2015 til 2016 var hun leder for fylkeskommunens kontrollutvalg. Fra januar 2016 fram til hun tiltrådte som fast møtende stortingsrepresentant, var hun fylkespolitiker på heltid som nestleder i komité for infrastruktur.
I 2017 ble hun valgt som vararepresentant til Stortinget, og til 22. januar 2019 møtte hun fast som vararepresentant for statsråd Linda C. Hofstad Helleland i Erna Solbergs regjering. Hun ble deretter utnevnt til statssekretær i Arbeids- og sosialdepartementet. Da FrP gikk ut av regjeringen 24. januar 2020 ble Linda Hofstad Helleland på nytt statsråd, og Gimse gikk tilbake til Stortinget som fast møtende vara inntil regjeringen Solberg gikk av i oktober 2021.
Privatliv
Gimse bor på Melhus, og eier og driver korngården Gimsan som et bierverv.
Birger Otto Libell
Birger Otto Libell (født 15. mars 1946, død 18. mars 2019 ) var en norsk art director, lyriker, bransjeformann og reklamefilmregissør.
Utdannelse
Birger Libell var utdannet ved Statens håndverks- og kunstindustriskole i årene 1964–1966.
Yrkesliv
Da han var ferdig på Håndverks- og kunstindustriskolen, fikk han jobb i Pran og Torgersen Reklamebyrå. Der var han ansatt fra 1966 til 1970. Fra 1970 til 1983 var han art director i Dillingøen Reklamebyrå. . Som art director trakk han ofte inn samtidskunstnere i sine reklameproduksjoner, blant annet Tom Sandberg, Per Christiansen, Karl Erik Harr og Finn Graff. I Dillingøen var Libell kollega med kunstmaleren Olav Christopher Jenssen.
Birger Libells privatarkiv med materiale fra hans virke i film og reklame er delt mellom Nasjonalbiblioteket, Høyskolen Kristiania, Preus Museum for fotografi  og Kreativt Forum, samt tegninger i Det internasjonale barnekunstmuseet. Libell var selv kunstsamler og har donert egne verk, gjenstander eller verk fra sin kunst-og boksamling til Preus Museum for fotografi, Rockheim, Museum Nord / Lofotmuseet, Anno Norsk Skogmuseum, Katedralskolens bibliotek, Norges Olympiske Museum, Oslo museum,  Stavanger Museum,  Forsvarsmuseet og  Middelfart Museum (Danmark).
RISC-V
RISC-V er et åpent instruksjonssett og en datamaskinarkitektur som er basert på etablerte RISC-prinsipper (Reduced Instruction Set Computing). Arkitekturen er fritt tilgjengelig for alle former for bruk, og tillater alle å konstruere, produsere og selge RISC-V brikker og programvare. Arkitekturen er den første som kan brukes i moderne utstyr slik som datamaskiner for nettskyen, mobiltelefoner og innebygde systemer, som krever større ytelse. Arkitekturen har en betydelig mengde programvare, som bøter på en vanlig svakhet med nye arkitekturer.
RISC-V oppstod i 2010 og ble drevet frem av forskere ved University of California, Berkeley, men mange bidragsytere er frivillige og personer i industrien som ellers er uten tilknytning til universitetet.
Upstreaming (programvare)
Upstreaming er et begrep innenfor programvareutvikling som refererer til en ordining av programvarefeil eller en patch, som tilbys de opprinnelige utgivere og vedlikeholdere av en programvare. Hvis denne blir akseptert, blir den integrert i programvaren, enten umiddelbart eller i en fremtidig versjon. Hvis den forkastes kan den som utviklet patchen bli nødt til å vedlikeholde sin egen distribusjon av programvaren.
Upstreaming tillater andre distribusjoner å dra nytte av patchen når de utvikler en fremtidig versjon.
Slektsforskningsprogram
Et slektsforskningsprogram er en type programvare for personlige datamaskiner som forenkler systematiseringsbehovet under slektsforskning.
Programmet gjør det mulig å enkelt systematisere all informasjon om en person, som biologiske foreldre, eventuelle adoptivforeldre, fødsel, dåp, konfirmasjon, vielse, dødsfall, begravelse og de enkelte hendelsers dato, sted, vitner og dokumentasjon – f.eks. bilder, fødselsattest, lydopptak, filmklipp eller underskrift – samt hvilken kilde informasjonen kommer fra.
Opplysningene legges inn i skjemaform, men programmet kan selv gjøre slektsforskeren oppmerksom på sannsynlige feil, som f.eks. hvis et barn ved fødsel er tillagt meget unge foreldre eller en mor over 50 år.
Et viktig formål med et slektsforskningsprogram er utskriftene som kan være av en persons aner eller etterkommere. Større samlinger av slektninger i en database kan ved hjelp av slektsforskningsprogrammet brukes til å skrive ut «manuskriptet» til en slektsbok. De fleste slektsforskningsprogrammer har i dag også støtte for automatisk generering av internettsider for presentasjon av innholdet.
En annen egenskap flere slektsforskningsprogrammer har, er støtte for import og eksport av såkalte GEDCOM-filer. GEDCOM er en standard for en representasjon av databasen i rent tekstformat, slik at man kan overføre hele eller deler av databasen fra ett slektsforskningsprogram til et annet, til og med på tvers av datamaskiners operativsystem.
GEDCOM gir ikke 100% kompatibilitet. Innenfor GEDCOM har produsentene visse friheter som gjør at det ikke alltid går helt smertefritt.
Godwin
Godwin er et engelsk mannsnavn som i dag er vanlig i flere engelsktalende land i Afrika. Navneleddene betyr «gud» og «venn».
Etymologi
Godwin er et engelsk mannsnavn som via et etternavn har opprinnelse i det gammelengelske fornavnet Godwine, dannet av god, «gud», og wine eller wini, «venn».
Godwin var også den gammeldanske formen av navnet. Goðvini, Guðini, Goðin, Goðen og Godene var norrøne former av navnet. Godwinus var den gammelsvenske formen. Guðvin og Guðni er islandske former av navnet, og Gudvin og Godvin er norske og svenske former.
Utbredelse
Godwin var et svært vanlig navn i England før den normanniske invasjonen. Navnet var fortsatt i vanlig bruk i England på 1200-tallet.
Goðvini er kjent brukt i fem runeinnskrifter fra vikingtiden, så navnet var kjent, men antakelig ikke blant de mest brukte navnene i Norden på den tiden.
Godwin er i dag et vanlig navn i flere engelsktalende land i Afrika. Formen Guðni er vanlig på Island.
Kjente personer med navnet
Personene i listen er ordnet kronologisk etter fødselsår.
E-Artsup
Skolen har spesialisert seg på multimedia, spilldesign og interaksjonsdesign.
MUL.APIN
MUL.APIN er den konvensjonelle tittelen gitt til et babylonsk kompendium som omhandler mange ulike aspekter av babylonsk astrologi.
Den er i tradisjon til tidligere stjernekataloger, men representerer en utvidet versjon basert på mer presise observasjoner, trolig samlet rundt år 1000 f.Kr. Teksten lister navnene på 66 stjerner og konstellasjoner og gir videre en rekke indikasjoner, slik som oppstigning, stilling og kulminasjonsdatoer, som bidrar til å kartlegge den grunnleggende strukturen i det babylonske stjernekartet.
Kataloger er en direkte forgjenger til den klassiske nybabylonske dyrekretsen da den ble utviklet på 600-tallet f.Kr., som igjen var mottatt av Evdoksos fra Knidos på 300-tallet f.Kr. og som ga opphav til hellenistisk astrologi.
Cameron Diaz
Cameron Michelle Diaz (født 30. august 1972 i San Diego i California) er en amerikansk tidligere filmskuespiller. Hun har trukket seg tilbake fra skuespilleryrket.
Diaz er datter av Emilio Diaz, en cubansk-amerikaner som jobbet som arbeidsleder i et oljeselskap, og Billie, hvis forfedre inkluderer både engelskmenn, tyskere og indianere.
Da Cameron var 16 år inngikk hun kontrakt med modellbyrået Elle. Etter at hun var ferdig med high school, reiste hun til Japan for å jobbe. Der møtte hun Carlo de la Torre. De flyttet sammen da hun flyttet tilbake til USA. I de neste fem årene brakte modelljobben henne verden rundt, og hun var modell for de store firmaene.
Diaz var på sin første audition da hun var 21 år, og prøvde på en rolle i Jim Carreys film Masken. Til hennes overraskelse, og uten noen tidligere skuespillererfaring, fikk hun den kvinnelige hovedrollen. Hun begynte straks med å ta timer for å lære seg skuespilleryrket.
De neste tre årene trente Diaz skuespillertalentet sitt i lavbudsjettfilmer som The Last Supper (1995), Feeling Minnesota (1996) og She's The One (1996). Hun ble mer kjent i rollen som den «perfekte» forloveden i den romantiske komedien Min beste venns bryllup (1997) med Julia Roberts. Hennes hovedrolle i komedien Alle elsker Mary (1998) ga henne stjernestatus.
ISO 3166-2:GU
ISO 3166-2:GU er Guams del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
Det er for tiden ikke definert noen ISO 3166-2-koder for Guam.
Zastava M76
Zastava M76 er et halvautomatisk skarpskyttergevær utviklet og produsert av Zastava Arms. M76 var standard skarpskyttergevær i den jugoslaviske folkehæren og ble tatt i bruk av de enkelte republikkene også etter oppløsningen av Jugoslavia i 1991. Våpenet er basert på designet til det sovjetiske automatgeværet AK-47.
Historie
Våpenprodusenten Zastava Arms utviklet M76 i midten av 1970-årene. Siden da har det blitt innført som standard skarpskyttergevær i den serbiske hæren og dens forgjenger, den jugoslaviske folehæren (JNA). Geværet er designet for å inneha samme rolle som det sovjetiske Dragunov SVD, noe som betyr at det er tiltenkt å fungere som et støttevåpen for vanlige infanterilag og -tropper og gi dem en skarpskytterkapasitet og evne til å slå ut mål som krever høyere enn normal presisjon. Våpenet er ment for bruk av en utpekt skarpskytter (eng. designated marksman) innad i et vanlig infanterilag, det vil si en mann med et våpen av høyere kvalitet og presisjon enn en vanlig infanterist.
Geværet ble brukt i utstrakt grad av flere parter under Jugoslavia-krigene på 1990-tallet, spesielt i Kroatia, Bosnia og Kosovo. I Serbia er M76 angivelig nå i ferd med å bli erstattet av Zastava M91. Sistnevnte gevær bruker patroner i det russiske kaliberet 7,62 x 54 mm R, i motsetning til M76 som er kamret for ammunisjon i kaliber 7,92 x 57 mm Mauser.
Ytelse
Zastava M76 er relativt treffsikkert til å være et halvautomatisk skarpskyttergevær. Det kan oppnå en konsistent treffsikkerhet på 1,5−2 bueminutter ved bruk av riktig ammunisjon. Under normale forhold er det fullt mulig for en middels god skarpskytter å oppnå en maksimal effektiv rekkevidde på 800 meter ved skyting mot mål på størrelse med et menneske. Spredningen på skuddene ved et treffpunkt 900 meter unna er oppgitt til 50 x 50 cm, noe som tilsvarer omkring 1,9 bueminutter. Under optimale atmosfæriske og miljømessige forhold kan svært gode skarpskyttere bruke geværet til å ta ut mål som befinner seg helt opp mot 1 000 meter unna. Rekylen blir beskrevet som beskjeden.
Selv om M76 sender av gårde kuler med en relativ lav utgangshastighet på 730 m/s, oppnår de aerodynamisk effektive 7,92 x 57 mm patronene med en vekt på 12,8 gram likevel en supersonisk rekkevidde på om lag 950 meter i standardatmosfære ved havoverflaten (lufttetthet ρ = 1,225 kg/m³).
Geværet har et rykte på seg for å være et driftsikkert og godt våpen, og har vært mye brukt i internasjonale konflikter. Med unntak av gassregulatoren er virkemåte og demontering av M76 lik som for den velkjente AK-47/AKM-familien. Som med alle andre presisjonsrifler, må brukeren være forsiktig med å ikke overopphete løpet.
Varianter
Zastava Arms tilbyr for tiden en sivil variant i .308 Winchester kalt LKP M76, som de oppgir som en halvautomatisk sportsrifle. Den eneste andre varianten av M76 er det irakiske skarpskyttergeværet Tabuk, som er i kaliber 7,62 mm (7,62 x 39 mm) og som blir produsert i Irak på lisens fra Zastava Arms.
Primož Roglič
Primož Roglič (født 29. oktober 1989) er en slovensk syklist og tidligere skihopper.
Han var skihopper i perioden 2003–2011, og ble juniorverdensmester for lag i 2007. Da hoppkarrieren som senior ikke utviklet seg slik han hadde håpet mistet han motivasjonen og forsøkte seg på sykkel i stedet.
Under Sykkel-VM 2017 i Bergen vant han sølv i temporittet hvor han også var raskest opp den siste stigningen mot Fløyen.
I 2019 vant han Vuelta a España sammenlagt. Det samme gjorde han i 2020.
I 2021 ble han olympisk mester på tempo, og vant Vuelta a España for tredje gang på rad.
Lars Vaage
Lars Asbjørn Vaage (født 16. januar 1928 i Brunlanes, død 6. januar 2006) var en norsk lege og politiker (Høyre). Han var fylkesordfører i Rogaland og mangeårig medlem av Stavanger bystyre.
Han ble cand. med i 1953. Vaage arbeidet på sykehus 1953-1962 og ble spesialist i radiologi i 1963. Fra 1962 til han ble pensjonist i 1992 arbeidet han som lege i Stavanger. Vaage var også sjef for sanitetsavdelingen Stavanger Sjøforsvarsavsnitt/KNM Harald Hårfagre («Madlaleiren») 1959-1988.
Identifikasjon av en kvinne
Handling
Niccolò, en film-regissør bosatt i Roma, har ingen ny film å produsere, det finnes ingen kvinne i livet hans - og hans eneste familie er søsteren hans - en gynekolog og hennes lille sønn. Niccolò henvender seg til en av søsterens pasienter, en vakker ung aristokrat kalt Mavi, og de to begynner snart en lidenskapelig affære. Men Niccolò har ingen interesse for familien eller vennene hennes - en følelse de gjengjelder. I tillegg oppdager Niccolò at han er under overvåking. For å unnslippe de som forfølger ham reiser han sammen med Mavi til et gammelt gårdshus han har leid i Roma, men kjøreturen dit gjennom tåken blir traumatisk og de krangler voldsomt.
Neste morgen har Mavi forsvunnet. Fra en av hennes venner får Niccolò vite at Mavi er bifil, og antyder en misunnelig tidligere elsker. Niccolò ønsker selskap og hengivenhet, og møter en ung skuespillerinne kalt Ida, like slank og atletisk som Mavi, en søt arbeiderklasse-jente. Men Niccolò lengter fremdeles etter Mavi. Han aksepterer til slutt at Mavi aldri kommer tilbake til ham, og tar med Ida på en romantisk ferie i Venezia. Der får hun en telefon fra doktoren, som bekrefter at hun er gravid. Hun forteller at hun elsker Niccolò, men lojaliteten hennes må ligge hos faren til hennes baby.
Lars Vaage
Han var medlem av Stavanger bystyre 1965-1999 og av formannskapet 1968-1983. Vaage var også medlem av Rogalands fylkesting 1972-1987. Han var fylkesvaraordfører 1979-1983 og fylkesordfører 1984-1987. Vaage var formann for Stavanger Høyre 1969-1971 og for Rogaland Høyre 1973-1977. I den siste perioden var han også medlem av partiets sentralstyre. Vaage var æresmedlem av både Stavanger Høyre og Rogaland Høyre.
Han var også styreformann i Sentralsjukehuset i Rogaland 1976-1983, Rogaland Teater 1976-1987, Norsk Havbruksforum 1988-1995 samt styremedlem i Rogalandsforskning og Rogalandsdata. Vaage var videre medlem av representantskapet til Rogalandsbanken og Fokus Bank. Han var også involvert i Norsk Luftambulanse.
I 1998 ble Vaage tildelt Kongens fortjenstmedalje i gull. Det kan ellers nevnes at Lars Vaages gate i Stavanger ble oppkalt etter ham i 2006.
Nanny Rist
Nanny Marie Rist (født 31. juli 1921, død 5. februar 1998) var en norsk kontorfullmektig og politiker (A). Hun var varaordfører i Bodø i periden 1972-1975. Hun var Arbeiderpartiets ordførerkandidat foran kommunevalget i 1975, hvor hun tapte mot Gunhild Støver.
Tetranodus
Tetranodus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utbredelse
Slekten er utbredt fra det sørvestlige USA i nord til Colombia i sør.
Stenomorphus
Stenomorphus er en slekt av billene i delgruppen (underfamilien) markløpere (Harpalinae) i familiegruppen løpebiller.
Utseende
Middelsstore (ca. 10-17 millimeter), lange og smale, blanke, mørkt brunrøde løpebiller. Pronotum er rundet, dekkvingene nokså jevnbrede med tydelige punktstriper.
Levevis
Billene er nattaktive og kommer til lys.
Utbredelse
Slekten er utbredt på den vestlige halvkulen, nord til det sørvestlige USA.
Liten fiskelus
Liten fiskelus (Argulus foliaceus) er en art av fiskelus. Dette er en type krepsdyr som lever som parasitter på større dyr, i regelen fisk, men også tidvis på for eksempel rumpetroll. Arten ble beskrevet allerede i 1758 av Carl von Linné. Den lever i elver og innsjøer på ferskvannsfisk, i Arktis og sørover, bl.a store deler av Norge og i Sverige, men ikke i USA. Den lever sannsynligvis også i brakkvann i Østersjøen.
Arten er særlig vanlig som skadedyr i fiskeoppdrett. Den gjør stor fysiologisk skade på fisken, og i vill tilstand angriper den blant annet abbor, ål, flire, sørv og hestmakrell.
Anatomien er særegen, kroppen er sammenklemt og et stort skjold dekker det meste av den, men på undersiden er kroppens ledd og anatomi godt synlig. Inndelingen i hode, kropp (thorax) og bakkropp (abdomen) er tydelig. Arten er mellomstor, den er 7 mm lang og 5 mm bred. Øynene er store tydelige, og de har også et naupilus-øye. Begge antenne-parene er omdannet til haker som holder fiskelusen fast i vertsdyret.
London Grand Prix
Historie
Stevnet har sine røtter tilbake til 1953, da løpet Emsley Carr Mile ble etablert, av redaktøren i avisen News of the World. Han etablerte løpet i håp om at 4-minuttersgrensen på En engelsk mil skulle bli brutt på britisk jord. Gordon Pirie vant det første løpet, men Roger Bannister brøt 4-minuttersgrensen i Oxford før det andre Emsley Carr Mile ble avholdt. Emsley Carr Mile er fortsatt en øvelse i London Grand Prix.
Den eldste mesterskapsrekorden som fortsatt står er Ilke Wyluddas rekord i diskos fra 1990, med 68,04 meter. Også Merlene Otteys rekord på 200 meter fra 1991 (22,24 sekunder) står fortsatt.
Cyprianus
Thascius Caecilius Cyprianus var biskop i Kartago, kirkefader, helgen og kristen martyr. Han ble født rundt år 208 i nærheten av Kartago. For sin kristne tro skal han ha blitt halshugget 14. september 258 i Kartago, men hans helgendag er 16. september.
Cyprians omvendelse er skildret i en egen biografi (hagiografi) i legendesamlingen Legenda Aurea («Den gyldne legende»), skrevet av Jacobus de Voragine. Her sies han å være henrettet i år 256. Imidlertid ble han henrettet under keiser Valerians kristendomsforfølgelser som startet i 257.
Cyprian fra Kartago ble forvekslet med Cyprianus Antiochenus (= fra Antiokia) som gjorde «en cyprianus» synonymt med «en svartebok». Cyprian fra Antiokia var ifølge legenden en stor trollmann før han ble omvendt til kristendommen, og forfatter av Cyprianus' bok eller Svarteboka som den ble kalt i nordiske land. Sistnevnte Cyprian prøvde forgjeves å forføre den kristne piken Justina ved hjelp av demoner, omvendte seg og hånte demonene. Han skal ha lidd martyrdøden i 304 sammen med Justina. Denne Cyprianus ble strøket av helgenkalenderen i 1969.
Omvendelse
Cyprian var av en rik og fornem hedensk familie, fikk en god utdannelse og underviste i retorikk i hjembyen. Han ble omvendt av presbyteren Cæcilius, og sørget etter dennes død for Cæcilius' familie. Etter sin dåp ca. 245-248 gav han bort en del av sin formue til Kartagos fattige. Cyprians opprinnelige navn var Thascius, men han tok også navnet Caecilius i dåpen, til minne om presten som omvendte ham. Som nylig omvendt skrev han «Epistola annonse Donatum de gratia Dei» og tre bøker om «Testimoniorum adversus Judæos» («Mot jødene») som ligger tett opp til Tertullianus, både i stil og tenkning, og i stor grad interessant som dokumentasjon i antisemittismens historie.
For ham var det en positiv ting ved pest-epidemier at så mange unge kvinner døde som jomfruer.
Biskop av Kartago
Ikke lenge etter dåpen ble han ordinert som diakon, og seinere som presbyter, og en gang mellom juli 248 og april 249 ble han valgt til biskop av Kartago. Det var et populært valg blant de fattige som husket hans godgjørenhet. I prestekretser var likevel en del imot valget, men opposisjonen klarte ikke å mobilisere.
Striden om frafall
Tidlig på 250-tallet begynte den decianske kristenforfølgelsen som var spesielt alvorlig i Kartago, men Cyprian rakk å flykte. Det fremgår av kirkefedrenes skrifter i de ulike bispedømmene hvor dypt dette splittet de kristne samfunnene. Noen holdt fast på sivil ulydighet, og endte som martyrer. Cyprians hemmelige flukt fra Kartago ble tolket som feighet og utroskap, og han ble innklaget for Roma. Den romerske presteskapet støttet ikke Cyprian, men selv mente han å kunne styre sin flokk fra sitt tilfluktssted via en trofast diakon.
Mange kristne som hadde fornektet sin tro for å redde livet og ble kalt lapsi (av lapsus = feil), ba etter forfølgelsen om å bli tatt tilbake i kirken. Det ble de, men da Cyprian kom tilbake, insisterte både han og resten av det kartagenske presteskapet på at de måtte vise en mer alvorlig omvendelse. Selv nektet han dem absolusjon, unntatt når de lå på dødsleiet, og han ville utsette spørsmålet om hvorvidt frafalne skulle gjenopptas i kirken. Dette resulterte i en splittelse i kirken. Felicissimus hadde blitt ordinert som diakon av presten Novatus i Cyprians fravær, og han stod opp mot den cyprianske siden. Cyprian svarte med å avsette og ekskommunisere ham og hans støttespiller Augendius. Felicissimus fikk på sin side støtte fra Novatus og fire andre prester, og motstanden ble dermed organisert. Cyprian hadde vært på flukt i fjorten måneder, og forsvarte dette i et brev (De lapsis) til de nordafrikanske biskopene. Han kalte også sammen til et råd i Kartago, for å vurdere hvordan de frafalne skulle behandles, og hva de skulle gjøre med Felicissimus. Dette skjedde i år 251. Rådet var i hovedsak enig med Cyprian og fordømte Felicissimus, men det kom ikke til konkrete handlinger. Når det gjaldt de frafalne som ønsket å komme tilbake til kirken, ble det bestemt at libellatici (folk som var i besittelse av libelli, attester som bekreftet at de hadde ofret eller vært villige til å bære frem offer som foreskrevet etter romersk gudsdyrkelse ) kunne opptas etter oppriktig omvendelse, men de som hadde deltatt ved hedenske ofringer, fikk bare komme tilbake til kirken når de lå på dødsleiet.
I Kartago hadde tilhengerne av Felicissimus valgt Fortunatus som motbiskop til Cyprian, mens man i Roma valgte Novatian, som motbiskop til Kornelius. Disse valgene førte likevel ikke til at Cyprians stilling ble svekket, snarere tvert imot.
Kontroversen omkring kjetterdåp
Men Cyprian skulle kjempe enda en kamp som begynte i år 255, og nå var hans motstander pave Stefanus. Saken handlet om hvorvidt en dåp utført av kjettere var gyldig.
Stefanus erklærte at dåp utført av kjettere var gyldig hvis den ble gitt etter kirkens regler, enten i Kristi eller treenighetens navn. Cyprian mente at utenfor kirken fantes ingen sann dåp, og at dåp utført av kjettere skulle betraktes som ugyldig, slik at den døpte skulle gjendøpes som var det første gang, for å opptas i kirken. Hvis det var kjettere som tidligere var døpt i kirken, men i ettertid ønsket å komme tilbake, ble de ikke døpt om igjen.
De fleste nordafrikanske biskopene støttet Cyprian, og i øst hadde han en mektig alliert i Firmilian, biskopen av Caesarea. Men Stefanus' syn førte likevel over tid generell aksept. Stefanus viste til det romerske overoppsyn over alle biskoper, noe Cyprian avviste. Stefanus brøt da med Cyprian og Karthago. Selv om Den romersk-katolske kirken i dag ikke støtter Cyprians syn når det gjelder kjetterdåp, blir han likevel regnet som en helgen.
Forfølgelsen under Valerian
Mot slutten av år 256 brøt det ut en ny forfølgelse av de kristne under keiser Valerian, og både Stefanus og hans etterfølger, pave Sixtus II, led martyrdøden i Roma. I Afrika hadde Cyprian forberedt sitt folk på forfølgelsen gjennom skriftet De exhortatione martyrii, og han satte seg selv som et eksempel da han 30. august 257 ble brakt til den romerske prokonsulen Aspasius Paternus. Han nektet å ofre til hedenske guder og bekjente seg i stedet til Kristus.
Konsulen forviste ham til Curubis (dagens Korba i Tunisia), hvor han etter beste evne trøstet sin flokk. Etter ett år ble han flyttet tilbake til hjembyen og ble holdt som fange i sitt eget hjem, i påvente av en strengere straff. Den 13. september 258 ble han på nytt fengslet etter ordre fra den nye prokonsulen, Galerius Maximus, og dømt til å dø for sverd. Hans eneste svar var «Gud være takk!» Han ble fulgt til retterstedet av sine tjenere, og bandt selv et linklede for øynene sine.
Utenfor kirken ingen frelse
Hans kanskje mest kjente sitat finnes i brevene (Epistolae), i Epist. 73.21: «extra ecclesiam non est salus» – «utenfor kirken er det ingen frelse» (ofte feilsitert som extra ecclesiam nulla salus). «Frelse» forstås primært som recta doctrina («rett lære») og legitima sacramenta («lovlig sakramente») – begge finnes ifølge Cyprian kun i et samfunn som er knyttet til sin legitime biskop.
Også Origenes hadde formulert: «Utenfor kirken ingen vil bli frelst» (Origenes: In Jesu Nave 3,5, PG 12, 841). Etter Cyprians tid er uttrykket brukt om den katolske kirke som eneste sanne kirke, men den romersk-katolske kirken aksepterer i dag ikke at setningen forstås som en eksklusiv begrensning av frelsen.
Skrifter
Cyprians skrifter ordnes i to grupper:
Uburhedlaren
Uburhedlaren ligger i det store urområdet på sørsiden av Oltedal i Gjesdal kommune i Rogaland. Denne helleren har oppstått ved at en svært stor stein har lagt seg oppå deler av ura. Den overliggende steinen er ca. 30 meter lang og har en bredde på 12-15 meter. Tykkelsen er ca. 7-8 m. Rommet under steinen har et areal på anslagsvis 150 m2 og en varierende takhøyde.
Navn
Navnet, som på dialekt er «Uburhedlaren,» kommer trolig av ordet utburd, det vil si et sted hvor man satte ut uønskede eller vanskapte barn. Om den i eldre tid har blitt benyttet til dette, finnes det ingen holdepunkter for.
Tilfluktssted under andre verdenskrig
Helleren var lite kjent for de fleste i dalen inntil den ble tilholdssted for flyktninger under angrepet på Norge i 1940. Store deler av de militære styrker ble lagt til Oltedal allerede 9. april og Oltedal ble dermed et angrepsmål for tyskerne. Da man ventet hovedangrepet, ble befolkningen oppfordret til å komme seg i sikkerhet.
Mange flyktet over fjellet eller over fjorden, men en god del ble igjen og baserte seg blant annet på å ligge i telt ute i skogen. Dette var imidlertid både kaldt og utrygt, så kjentfolk foreslo å søke opp i Uburhedlaren.
Her samlet det seg på det meste ca. 80 personer som hadde tilhold der. Oppholdet i helleren strakte seg over tre dager og var ganske så ukomfortabelt. Det var ganske ujevnt under helleren, slik at det var vanskelig å finne noenlunde flat liggeplass. Inne i helleren var det selvsagt kaldt og utrivelig, men situasjonen var likevel stort sett god og ungdommene syntes det var en spennende avveksling.
Under krigen foretok Svanedal Ullvarefabrikk omfattende planeringsarbeider inne i helleren for at den skulle være i stand til å huse et større antall mennesker. Dette var med tanke på eventuelle nye krigshandlinger når tyskerne skulle jages ut igjen. Heldigvis ble det ikke bruk for den til dette formålet og den har i ettertid kun vært et populært utfartssted.
Tyskland under Sommer-OL 1904
Tyskland under Sommer-OL 1904. Atten sportsutøvere fra Tyskland, alle menn, deltok i seks grener under Sommer-OL 1904 i St. Louis i Missouri i USA. Tyskland ble nest beste nasjon på den uoffisielle medaljestatistikken med fire gull-, fire sølv- og fem bronsemedaljer.
Rolodex
Rolodex er et roterende kartotek til oppbevaring av kontaktinformasjon. Det produseres av Newell Rubbermaid. Navnet er et teleskopord av rolling (rullende) og index (indeks).
Rolodex holder spesialformede kartotekkort. Brukeren skriver eller trykker kontaktinformasjon for en person eller bedrift på hvert kort. Kortene har hull som gjør at de kan tas inn og ut av den roterende spindelen.
Brody Dalle
Brody Dalle (født Bree Joanna Alice Robinson, 1. januar 1979 i Melbourne, Australia) var vokalist og gitarist i rock-bandet Spinnerette og tidligere vokalist/gitarist i punk rock bandet The Distillers. I 2014 ga hun ut soloalbumet Diploid Love.
Per Pettersen (politiker)
Per Pettersen (født 1941) er en norsk politiker (A), som var ordfører i Bodø i periden 1983-1995.
Brody Dalle
Brody vokste opp i Australia sammen med moren sin. Som tenåring eksperimenterte hun med heroin og ble hun utvist fra to katolske skoler. Hun dannet etter hvert et band, Sourpuss, som blant annet spilte på Australia's Summersault Festival. Der traff hun Tim Armstrong fra punkbandet Rancid, og de giftet seg rett etter at hun hadde fylt 18 år. Hun flyttet til Los Angeles, California, hvor The Distillers ble dannet.
Brody skilte seg fra Armstrong i 2003 etter et turbulent ekteskap, og skiftet da etternavn til Dalle, akkurat som hennes favorittskuespiller Béatrice Dalle, best kjent fra Betty Blue.
I 2005 ble The Distillers oppløst. Etter et langvarig misbruk av metamfetamin ble Brody nykter og fikk i 2006 sitt første barn sammen med sin ektemann og frontfigur i Queens of the Stone Age, Josh Homme. Datteren Camille Harley Joan Homme ble født 17. januar 2006. Etter noen års opphold fra musikken var Brody med å danne bandet Spinnerette. Bandet gav i 2009 ut albumet Spinnerette.
Argulus funduli
Argulus funduli er en art av fiskelus. Dette er en type krepsdyr som lever som parasitter på større dyr, i regelen fisk, men også tidvis på for eksempel rumpetroll. Arten ble beskrevet allerede i 1863,, av dansken Henrik Nikolai Krøyer. I USA lever den langs Østkysten fra Maine til Mississippi.
Det antas at den er synonym med Argulus latus.